ભારત માતાને દુર્ગા જેવી શક્તિશાળી, લક્ષ્મી જેવી સમૃધ્ધ, અન્નપૂર્ણા જેવી જીવનદાતા અને સરસ્વતી જેવી જ્ઞાનપૂંજ બને તે તે માટે આપણે સૌ કટીબધ્ધ બનીએ. છેવાડાના વિસ્તારો સુધી શિક્ષણની સુવિધાઓ પહોંચાડવા રાજય સરકાર મક્કમ રીતે સક્રિય અને સંકલ્પબધ્ધ છે. ભૂતકાળમાં રાજયમાં માત્ર ૭ યુનિવર્સિટીઓ હતી જયારે અત્યારે રાજયમાં ૬૦ યુનિવર્સિટીઓ છે. બનાસકાંઠા જિલ્લામાં મેડીકલ કોલેજની સુવિધા મળવાથી આ વિસ્તારનો વિકાસ ઝડપી બનશે. આ પ્રસંગે પ્રારંભમાં સ્વાગત પ્રવચન અંકીત જવેલર્સના માલિક અરૂણભાઇ શાહે કર્યુ હતું. જયારે આભારવિધિ શાળાના આચાર્યા રમીલાબેન પટેલે કરી હતી. આ પ્રસંગે જળસંપત્તિ અને પાણી પુરવઠા રાજય મંત્રી પરબતભાઇ પટેલ, વસંતભાઇ શાહ, કોકીલાબેન શાહ, દિલીપભાઇ સોની, નીતાબેન સોની, જયંતિભાઇ શાહ, કલેકટર સંદીપ સાગલે, બનાસ ડેરીના પૂર્વ ચેરમેન પરથીભાઇ ભટોળ સહિત ઉપસ્થિત રહ્યા હતા.